Balatonsjøen - Wikipedia

# Balatonsjøen

### Frå Wikipedia – det frie oppslagsverket

Balatonsjøen
Plasseringa til Balatonsjøen i Ungarn
Stad | Ungarn
Koordinatar | 46°50′N 17°44′E﻿ Koordinatar: 46°50′N 17°44′E﻿
Type innsjø | Riftsjø
Tilsig | Zala
Utsig | Sió
Tilsigsområde | 5 181 km²
Tilknytta land | Ungarn
Største lengd | 77 km
Største breidd | 14 km
Overflateareal | 592 km²
Middeldjup | 3,2 m
Største djup | 12,2 m
Vassvolum | 1,9 km³
Kystlengd1 | 236 km
Høgd over havet | 104,8 m
1 Kystlengd er eit unøyaktig mål som kanskje ikkje er standardisert for denne artikkelen.

Balatonsjøen i Ungarn er den største innsjøen i Sentral-Europa. Sidan Ungarn er omgjeve av land, vert han stundom kalla «Den ungarske sjøen». Elva Zala er den største vasskjelda for innsjøen og den kanaliserte Sió er det einaste utsiget. Innsjøen er ikkje meir enn 12 m på det djupaste og har av den grunn stundom vorte kalla «Den største sølepytten i Europa».

Balatonsjøen dekkjer eit areal på 592 km² har ei lengd på 77 km og er mellom 4 og 14 km brei. Vassflata ligg 104 meter over havet og middeldjupet er 3,2 m.

## [endre] Namn

På ungarsk vart innsjøen kalla Balaton (kallenamn Balcsi); på latinsk Lacus Pelso, på tysk Plattensee, på slovakisk Blatenské jazero og på serbisk Blatno Jezero eller Блатно Језеро.

Namnet tyder noko slikt som «gjørmete innsjø» på slavisk. Det ungarske namnet kjem av det slaviske namnet, men har ikkje ei konkret tyding på ungarsk i dag.

Romarane kalla innsjøen Lacus Pelso, som tyder «grunn innsjø» på latinsk. Germanarar som budde i området kalla han for Plattensee, som har same tyding som på latin.

## [endre] Klima

Balatonsjøen påverkar den lokale nedbørsfordelinga. Området får om lag 50-70 mm meir nedbør enn resten av landet. I tillegg har området fleire dagar med overskya vér og mindre temperaturvariasjonar. På kalde vintrar frys som regel innsjøen til.

Balatonsjøen gjev óg eit klima som gjer området ideelt for dyrking av vindruer. Reflekterande stråler frå innsjøen doblar mengda av sollys som vindruene får.

## [endre] Turisme

Dei største feriestadane rundt innsjøen er Siófok, Keszthely og Balatonfüred. Siófok vert ofte kalla «Partyhovudstaden i Ungarn» og trekk til seg mange ungdomar om sommaren med sine mange diskotek. I Keszthely ligg det kjende Festeticspalasset og Balatonfüred er ein historisk badeby.

Om sommaren har innsjøen ein gjennomsnittstemperatur på 25 ºC. Dei fleste strendene består anten av gras, steinar eller avleiringar. Mange av turiststadane har kunstige sandstrender. Andre turistattraksjonar er segling, fiske og anna vassport. Tihanyhalvøya er eit historisk distrikt. Badacsony er ein kjend vulkan og eit vinområde ved sida av innsjøen.

## [endre] Byar og tettstadar

Byar og tettstadar langs Balatonsjøen.

### [endre] Nordsida

Frå aust til vest:

Balatonfőkajár - Balatonakarattya - Balatonkenese - Balatonfűzfő - Balatonalmádi - Alsóörs - Paloznak - Csopak - Arács - Balatonfüred - Tihany - Aszófő - Örvényes - Balatonudvari - Fövenyes - Balatonakali - Zánka - Balatonszepezd - Szepezdfürdő - Révfülöp - Pálköve - Ábrahámhegy - Balatonrendes - Badacsonytomaj - Badacsony - Badacsonytördemic - Szigliget - Balatonederics - Balatongyörök - Vonyarcvashegy - Gyenesdiás - Keszthely

### [endre] Sørsida

Frå aust til vest:

Balatonakarattya - Balatonaliga - Balatonvilágos - Sóstó - Szabadifürdo - Siófok - Széplak - Zamárdi - Szántód - Balatonföldvár - Balatonszárszó - Balatonszemes - Balatonlelle - Balatonboglár - Fonyód - Bélatelep - Balatonfenyves - Balatonmáriafürdő - Balatonkeresztúr - Balatonberény - Fenékpuszta

## [endre] Galleri

## [endre] Bakgrunnsstoff

Commons har multimedia som gjeld: Balatonsjøen

- balaton.hu
- Turistinformasjon
- Guide om Balaton
- Turistinformasjon med bilete
- Biletgaller

## [endre] Kjelde

- Denne artikkelen er basert på ei omsetjing av artikkelen Lake Balaton frå Engelsk Wikipedia .

Henta frå «http://nn.wikipedia.org../../../b/a/l/Balatonsj%C3%B8en.html»

Kategoriar: Innsjøar i Ungarn | Riftsjøar

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Brezhoneg
- Български
- Català
- Česky
- Deutsch
- Eesti
- English
- Español
- Esperanto
- Français
- Galego
- 古文 / 文言文
- Ido
- Bahasa Indonesia
- Italiano
- עברית
- Latviešu
- Lumbaart
- Magyar
- Nederlands
- 日本語
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Suomi
- Türkçe
- Українська
- 中文